’n Wonderskone land soos Suid-Afrika bied ’n magdom besienswaardighede wat verdien om verken en geniet te word wanneer ’n wegbreekgeleentheid hom voordoen. Die ATKV bied die ideale oplossing: sewe ongeëwenaarde vakansieoorde teen bekostigbare pryse wat waarde vir geld bied. Ons oorde, wat geleë is in van die mooiste streke in ons land, omring deur kultuur-, historiese en ander opwindende toeriste-aantreklikhede, bied die perfekte agtergrond vir daardie droomtroue!
Sprokiestroues word 'n werklikheid by ATKV-Drakensville. Die pragtige sandsteenkapel met sy ongelooflike uitsig oor die vallei skep die regte stemming om ewige trou te beloof. Daarby sorg die ongeëwenaarde skoonheid van die Drakensberge dat elke foto 'n meesterstuk is. Ons onthaalfasiliteite en smullekker disse sal verseker dat die vreugdesvure tot laat in die nag in brand!